text: Skakpiger kæmper om titler i Kolding
  03 maj 2015 kl. 12.06
  30 piger fra Sverige, Norge, Finland, Island og Danmark dyster i denne weekend om at kunne kalde sig Nordisk Mester i tre forskellige aldersgrupper.
  Det er første gang, at Kolding er vært for et Nordisk Mesterskab i skak og turneringen arrangeres af Skakklubben Springeren i samarbejde med Dansk Skoleskak.
  Der spilles 5 runder over 3 dage, hvor alle har mulighed for at se den nordiske pigeelite spille det ældgamle brætspil, der er blevet moderne igen. Danmark er repræsenteret med 10 spillere, hvoraf den ene spiller er en lokal spiller fra Skakklubben Springeren.
  Det vil også være muligt at følge samtlige partier på nettet, så har man ikke lige mulighed for at kigge forbi i Nicolai, så kan man se alle kampe hjemmefra.
  Se turneringens Facebookside
  